Volgens Leonie het die twee reeds drie of vier prokureurs aangestel en is dit die rede vir die lang proses.
“Die dokter het gesê sy skedel is stukkend geslaan,” verduidelik Leonie. Hy is op 2 Februarie ná twee noodoperasies in die Groote Schuur-hospitaal in Kaapstad oorlede.
Leonie het ná die vonnisoplegging gesê sy kan dit nie bevraagteken nie en geregtigheid het nou geskied.
“Al het die skuldiges dalk ’n swaarder straf gekry, sal dit nie my seun terugbring nie,” het sy gesê.
Sy verduidelik dit was moeilik om so gereeld te moes hoor dat die saak weer uitgestel word en die gesin is nie deur ’n maklike tyd nie.